Koloman Gajan

Koloman Gajan (* 7. november 1918, Brezovička† 27. december 2011, Praha) bol popredný česko-slovenský historik, špecialista na moderné politické dejiny.

 Život 
Narodil sa ako Koloman Edelmann do rodiny ortodoxných východoslovenských Židov. V roku 1940 stihol zmaturovať, potom nasledovalo jeho zatknutie gestapom. Čoskoro bol prepustený a ďalšie roky sa angažoval v odbojovej činnosti. Mnohým ľuďom zachránil život, avšak na sklonku vojny bol z dôvodu udania zatknutý znova. Prešiel šiestimi koncentračnými tábormi, oi. Lauingenom, kde prekonal týfus. Jeho rodičia a šesť súrodencov vojnu neprežilo, on sám sa opakovane zachránil vďaka falošnej identite pod menom Ján Gajan. Ako spomienku si priezvisko Gajan ponechal aj po vojne.

Vstúpil do KSČ a vyštudoval históriu a romanistiku na Filozofickej fakulte Karlovej univerzity, kde neskôr zostal ako vedecký pracovník. Zaoberal sa dejinami robotníckeho hnutia a medzinárodnou politikou prvej polovice 20. storočia. Ku koncu 60. rokov prednášal v Západnom Nemecku. Po sovietskej okupácii bol však zo strany vylúčený a ďalších 20 rokov mu bola akademická dráha zakázaná. Publikoval preto pod menami svojich kolegov a živil sa výučbou cudzích jazykov.

Po roku 1989 sa vrátil na filozofickú fakultu a bádateľsky sa zameral na osobnosť T. G. Masaryka. Podieľal sa na obnove Masarykovej spoločnosti a bol aktívnym členom pražskej židovskej obce.

 Výber z diel 
 Příspěvek ke vzniku KSČ. Od prosincové generální stávky do slučovacího sjezdu KSČ. Praha : SNPL, 1954.
 Historický atlas revolučního hnutí (1.-4. díl). Praha : Ústřední správa geodesie a kartografie, 1956. (s F. Burianem a K. Markem za red. F. D. Póra)
 Boj za utvorenie KSČ. Bratislava : Slovenské vydavatel'stvo politickej literatúry, 1961. (se Z. Kárníkem)
 Německý imperialismus a československo-německé vztahy v letech 1918-1921. Praha : ČSAV, 1962.
 Osudy tretej republiky. Francúzsko v rokoch 1918-1940. Bratislava : Vydavatel'stvo politickej literatúry, 1967.
 Dějiny novověku III, IV. Praha : Státní pedagogické nakladatelství, 1973-4. (s kolektivem; pod jménem J. Charváta)

 Referencie 

 Literatúra 
 PÁNEK, Jaroslav; VOREL, Petr a kol. Lexikon současných českých historiků. Praha ; Pardubice : Historický ústav AV ČR ; Sdružení historiků České republiky (Historický klub) ; Východočeské muzeum, 1999. 373 s. .
 TOMEŠ, Josef. Galerie jubilantů. In: Odkaz. Listy Masarykovy společnosti, 10-11/1999, s. 18-21. .
 REXOVÁ, Kristina (ed.). Výběrová bibliografie Kolomana Gajana od roku 1997 (s doplňky od roku 1990). In: Český časopis historický, 2/2012, s. 385-387. .
 PROKŠ, Petr. Prof. PhDr. Koloman Gajan, DrSc. (7. listopadu 1918 - 27. prosince 2011). In: Moderní dějiny. Časopis pro dějiny 19. a 20. století, 1/2012, s. 259. .
 TOMEŠ, Josef. Památce profesora Kolomana Gajana (1918 - 2011). Praha : Masarykova společnost, 2012. 24 s. .

 Externé odkazy 
 Profil na Paměť národa.cz
 Zemřel „nestor českého dějepisectví“ – profesor Koloman Gajan (článek na Rozhlas.cz)
 Hlášení schopen, zdráv (medailon na Místa paměti národa.cz)

 Zdroj 


Kategória:Väzni koncentračného tábora Dachau
Kategória:Väzni koncentračného tábora Sachsenhausen
Kategória:Preživší holokaust
Kategória:Osobnosti česko-slovenského protifašistického odboja
Kategória:Politici KSČ
Kategória:Absolventi Filozofickej fakulty Karlovej univerzity
Kategória:Vysokoškolskí pedagógovia
Kategória:Slovenskí historici
Kategória:Českí historici
Kategória:České osobnosti židovského pôvodu
Kategória:Osobnosti z Brezovičky